**DOCUMENTOS**

María Teresa de Braganza y Borbón, muller do infante Don Carlos, expón así algunhas das ideas do carlismo:

“Relixión, Patria e Rei (...). Rei, digo por último, pero rei pola gracia de Deus e non pola gracia da soberanía nacional (...). Segundo o liberalismo, da soberanía nacional emana todo o poder e os poderes que existen, negando deste xeito todo poder de orixe divina. Agora ben, isto está condenado pola Igrexa católica e con razón; pois a Escritura sagrada di expresamente: todo poder ven de Deus (...). O liberalismo é puro absolutismo, porque se atribúe a si un poder que non lle ven de Deus, de quen prescinde, nin do pobo soberano, porque a este non se lle concede senón o van e ridículo dereito de depositar un billete nunha urna electoral”.

. *Art.1. (...) A Raíña Gobernadora, no nome da súa excelsa filla, dona Sabela II, resolveu convocar as Cortes xerais do Reino. Art.2. As Cortes xerais estarán formadas por dous Estamentos: o de Próceres do Reino e o de Procuradores do Reino.*

*Art.3. O Estamento de Próceres do Reino estará formado por: (...) os arcebispos e bispos, os Grandes de España, os Títulos de Castela, (...) [os] que sexan ou foran Secretarios de Despacho (...), os propietarios territoriais ou donos de fábricas, manufacturas ou establecementos mercantís que sumen ao*

*mérito persoal (...) unha renda anual de sesenta mil reais (...).*

*Art.13. O Estamento dos Procuradores do Reino estará formado polas persoas que se nomeen de acordo coa lei de eleccións Art.14. Para ser Procurador do Reino requírese: (...) ter trinta anos cumpridos, estar en posesión dunha renda propia anual de doce mil reais (...).*

*Art.24. Corresponde exclusivamente ao rei convocar, suspender e disolver as Cortes*

**Estatuto Real para a convocatoria das Cortes**. 10-4-1834

Españois (...): Declaradas a favor da Constitución promulgada en Cádiz as provincias de Andalucía; declaradas tamén as de Aragón, estendéndose este gran movemento coa velocidade do raio a Estremadura e Castela, dominado malamente na capital; manifestándose ao meu arredor a violencia que facían os bravos militares do exército para reprimir pola forza os desexos do pobo, cos que eles tamén simpatizaban, decátome de cal é a vontade nacional; e non querendo nin deben- do dar ocasión a novos disturbios e desastres, eu xurei tamén e mandei xurar en todo o reino a Constitución de 1812. (...)

A Constitución política de 1812 é para vos, españois, un instrumento de dignidade nacional e de independencia: vos fixéstela, vos xurástela; baixo os seus auspicios vencestes. (...) A obra que parecía aniquilada e desfeita érguese das súas ruínas e a Constitución revive aos ollos dun mundo marabilloso.

MARÍA CRISTINA [Raíña gobernadora]. **Manifesto**. 22-8-1836

*Dona Sabela II, pola graza de Deus e da Constitución española, raíña das Españas (...) sabede: Que as Cortes xerais decretaron e sancionaron, e Nós, de conformidade aceptado, o seguinte:*

*Sendo a vontade da nación revisar, en uso da súa soberanía, a Constitución política promulgada en Cádiz o 19 de marzo de 1812, as Cortes xerais congregadas a este fin decretan e sancionan a seguinte Constitución. (...)*

*Art.2.Todos os españois poden imprimir e publicar libremente as súas ideas sen previa censura, con subxección ás leis. (...) Art.4. Uns mesmos códigos rexerán en toda a Monarquía (...)*

*Art.11. A nación obrígase a manter o culto e os ministros da relixión católica que profesan os españois. Art.12. A potestade de facer as leis reside nas Cortes co rei.*

*Art.13. As Cortes compóñense de dous corpos colexisladores, iguais en facultades: o Senado e o Congreso dos* *Deputados. (...)*

*Art.15. Os senadores son nomeados polo rei, a proposta, en tripla lista, dos electores que en cada provincia nomean os deputados a Cortes. (...)*

*Art.22. Os deputados elixiranse polo método directo (...).*

*Art.36. O rei e cada un dos corpos colexisladores teñen a iniciativa das leis. (...)*

*Art.45. A potestade de facer executar as leis reside no rei (...)*

*Art.63. Aos tribunais e xulgados pertence exclusivamente a potestade de aplicar as leis (...). Art.70. Para o goberno interior dos pobos haberá Concellos, nomeados polos veciños. (...) Art.77. Haberá en cada provincia corpos de Milicia Nacional.*

**Constitución de 1837**

*Dona Sabela II, pola graza de Deus e da Constitución da monarquía española, raíña das Españas, (...) sabede: Que (...)*

*decidimos, en unión e de acordo coas Cortes (...) decretar e sancionar a seguinte Constitución. (...)*

*Art.11. A relixión da nación é a católica, apostólica e romana. O Estado obrígase a manter o culto e os seus ministros.*

*Art.12. A potestade de facer as leis reside nas Cortes co rei.*

*Art.13. As Cortes compóñense de dous corpos colexisladores, iguais en facultades: o Senado e o Congreso dos Deputados (...)*

*Art.14. O número de senadores é ilimitado. O seu nomeamento pertence ao Rei (...).*

*Art.15. Unicamente poderán ser nomeados senadores os españois que, ademais de ter trinta anos cumpridos, pertenzan ás seguintes clases: presidentes dalgún dos corpos colexisladores (...); ministros da Coroa; conselleiros de Estado; arcebispos; bispos; Grandes de España; capitáns xenerais do exército, (...) ademais de percibir 30.000 reais de renda procedentes de bens propios ou de salarios (...).*

*Art.19. O cargo de senador é vitalicio.*

*Art.21. O Congreso dos Deputados comporase dos que nomeen as xuntas electorais na forma que determine a lei (...).*

*Art.23. Para ser deputado requírese ser español, do estado secular, ter cumprido vinte e cinco anos, percibir unha renda* *procedente de bens raíces ou pagar por contribucións directas na cantidade que a lei electoral esixa.*

**Constitución de 1845**

*As clases propietarias, comerciais e industriosas, iniciáronse nos misterios da intelixencia que lles revelaron a arte de gobernar e lles confiaron o exercicio da soberanía, que lles pertence despois de que lles fose revelado. Se unicamente a estas clases pertence o exercicio da soberanía porque (...) son intelixentes, soamente a estas clases pertencen os dereitos políticos porque (...) poden exercer lexitimamente a soberanía.*

**DONOSO CORTÉS. Ensaio sobre o catolicismo, o liberalismo e o socialismo. 1851**

*A que aspira o partido moderado? (...) En que consisten os seus principios de goberno?*

*O carácter máis marcado desta escola é o de resistir ao torrente revolucionario, posible ás esixencias dos innovadores, (...) manter o existente, previr trastornos, concretar a propiedade e a influencia na clase media, fortalecer as ideas de goberno, subordinación e obediencia (...).*

*Prescinde tamén nas súas teorías do goberno do pobo, das masas (...). A idea do benestar do maior número, a noción do deber por parte da sociedade de ocuparse da sorte dos pobres dos desvalidos, que compoñen a maioría da poboación (...), non preocupa aos homes de goberno deste partido (...) Chama á conciencia pública contra os excesos e as calamidades que solucións, procura diminuír os males que provocan, pero non aspira á (...) concordia de todos os intereses, a asociación de todas as clases.*

**Andrés BORREGO [periodista moderado]. *El Correo Nacional*. 1838**

-**En 1860, o republicano Fernando Garrido caracteriza así as máis importantes tendencias políticas do momento:**

“Os moderados representan un paso máis na escala do progreso, non conceden senón a medias o principio da soberanía nacional. Din: o rei ten o seu dereito de ser soberano, dereito histórico e de raza, pero o pobo tamén ten dereito a intervir co rei na xestión dos públicos intereses; e conservando as institucións do absolutismo, líganas o menos mal que poden coas novas, que deben satisfacer os desexos das clases acomodadas, e unha pequena parte das medias.

Os progresistas parten do principio da soberanía nacional, que colocan sobre tódolos outros. O rei, segundo eles, éo porque a nación quere que o sexa, e non porque o herdara dos seus devanceiros (...).

Hai unha fracción demócrata que cre posible a amalgama da monarquía e dos principios democráticos, da liberdade individual e da soberanía nacional.

Segue a esta a fracción republicana propiamente dita. A democracia como réxime político quere, segundo vemos nas súas publicacións, no canto do rei un consello ou xunta federal composta, como en Suíza, por un ou máis membros por cada provincia ou Estado. No canto de dúas cámaras, unha soa. No canto do censo electoral, o sufraxio universal para toda clase de eleccións. Os seus elementos máis activos pertencen ás profesións liberais, ós traballadores e artesáns, e unha parte máis considerable cada día á clase media”.

**Procedentes dos exaltados das Cortes de Cádiz e do Trienio Liberal, na segunda metade da década de 1830, os progresistas moderaron as súas reivindicacións. Aceptaron moitos principios do liberalismo doutrinario, pero combinados coa defensa da primacía da Cortes sobre o rei, a descentralización municipal e unha interpretación ampla das liberdades.**

**Tamén foron defensores das modificacións lexislativas favorables ao desenvolvemento das actividades económicas capitalistas (desamortizacións, ferrocarrís...).**

*1º. (...) O partido progresista proclama: a monarquía é a única forma de goberno posible en España, así como o sistema representativo é a única forma posible nas monarquías das nacións civilizadas de Europa (...). O que lle separa dos seus adversarios non é o sistema; son os medios de gobernar (...).*

*2º. Conciliación dos españois (...). Todas as opinións caben dentro do réxime constitucional tal como o conciben os progresistas (...) se non pasan dos límites da legalidade (...).*

*7º. Reformas prudentes e útiles en todos os ramos da administración (...).*

*8º. Relixioso respecto á propiedade e ás persoas (...).*

*9º. Liberdade de imprenta, garantida por un xurado (...).*

*10º. Emancipación da administración provincial e municipal (...) suxeitas [hoxe] a un réxime de excesiva* *centralización, que destrúe todo estímulo e pon trabas intolerables a todo conato de prosperidade (...).*

*11º. Sistema electoral ben combinado, (...) que diste tanto do sufraxio universal como do monopolio* *de poucas e determinadas persoas (...).*

*14º. Milicia nacional, como elemento de orde e de liberdade (...).*

*15º. Responsabilidade ministerial formulada da maneira que resulte máis efectiva***.**

**PARTIDO PROGRESISTA. Bases programáticas. 1848**

*Os foros municipais (...), a Milicia Nacional, a independencia dos tribunais, o xurado, a imprenta, o parlamento, todo morrera a mans da camarilla (...).*

*En tan críticos momentos para a liberdade (...) os cidadáns que subscriben (...) ao constituírense en Xunta Superior Provisional de Goberno das catro provincias de Galicia (...) [proclaman] a Sabela II libre e constitucional. Abaixo o sis- tema tributario. Liberdade. Independencia nacional. Cortes constituíntes (...).*

*Esta Xunta, amiga sincera do país, consagrarase constantemente a engrandecer o antigo reino de Galicia (...). Para conseguilo esforzarase constantemente en fomentar intereses materiais, crear costumes públicas, abrir as fontes natu- rais da súa riqueza, a agricultura e o comercio, e poñer en harmonía coa época os hábitos e as ideas que deixou una sociedade decrépita fundada sobre a ignorancia. Espertando o poderoso sentimento de provincialismo (...) chegará a conquistar Galicia a influencia de que é merecedora (...)*

*Galegos (...): Patria e liberdade.*

XUNTA SUPERIOR PROVISIONAL DE GALICIA. **Proclama**. 15-4-1846 [castelán

**Os demócratas xurdiron como grupo organizado na década de 1840, como unha disidencia dos progresistas ante a súa crecente moderación. Defenderon en toda a súa plenitude as propostas do liberalismo democrático. Constituíron unha minoría radical, a súa vez dividida entre os partidarios da monarquía e os partidarios da república.**

*O Estado debe recoñecer e garantir a todos os cidadáns (...): A seguridade individual. A inviolabilidade do domicilio. A propiedade. A liberdade de conciencia. A de exercer a súa profesión, oficio ou industria. A de manifestar, transmitir e propagar o seu pensamento de palabra, por escrito ou doutra forma. A de reunión pacífica para calquera obxecto lícito, sexa ou non político. A de asociación para todos os fins morais, científicos ou industriais (...). O dereito a unha igual participación de todas as vantaxes e dereitos políticos. O dereito a un repartimento equitativo e proporcional das contribucións e do servizo militar (...). O de ser xulgado e condenado pola conciencia pública (xurado) (...).*

*A soberanía nacional é o principio fundamental do dereito político moderno, e a democracia a súa forma lóxica e xenuína (...). A formación das leis corresponde aos representantes do pobo reunidos en Cortes. Son caracteres esenciais da representación nacional democraticamente constituída: a lexitimidade, a unidade, a independencia. A lexitimidade supón a elección directa e o sufraxio universal. A unidade consiste na existencia dunha soa Cámara como expresión e representación da nosa unidade nacional e da unidade política de todas as clases do Estado. A independencia esixe a limitación e*

*regulación das facultades atribuídas ao poder executivo, de convocar, suspender e disolver as Cortes e de sancionar as leis (...). Os pobos son administrados por Concellos de elección popular.*

**Programa de goberno da extrema esquerda do Congreso. 6-4-1849**

**A falsificación e a fraude electoral foron prácticas políticas habituais durante o reinado de Sabela II exercidas polos grupos políticos liberais que controlaron o Goberno.**

*Leuse un oficio do presidente da mesa (...), remitindo a protesta que nas últimas eleccións fixo o secretario daquel concello (...) sobre os feitos seguintes:*

*primeiro, que as papeletas sacábanse do local e estendíanse nunha taberna, na cal os mordomos do marqués de Santa Cruz e San Esteban e do marqués da Ferrera obsequiaban aos electores con viño e comida, e dábanlles unha papeleta, sendo axiña conducidos (...) ata a mesa, onde os incautos electores depositaban a súa papeleta na urna; segundo, que na mesma taberna se encontraba o cura párroco e un avogado (...) que escribían as papeletas mentres os electores comían e bebían: terceiro, que chamándolles a atención (...) sobre este feito de sedución, contestáronlle con insultos, entre eles dicirlle que o facían porque non querían que fosen ás Cortes os progresistas, canalla que non ía senón a buscar emprego. A mesa do distrito tomou en consideración estas protestas (...) e quedou rexeitada a acta por vinte e dous votos contra once.*

**Acta das eleccións. Santullano de las Regueras (Asturias). 1843**

**Desde 1843, os gobernos moderados procuraron o achegamento coa Igrexa, que aceptou e recoñeceu as vendas dos bens desamortizados e levantou a condena sobre os gobernos e compradores. A cambio, o Estado recoñecía a relixión católica como a oficial e a capacidade das autoridades eclesiásticas para exercer o control na educación e nos costumes sociais.**

*Art.1. A relixión católica, apostólica romana, que con exclusión de calquera outro culto continúa sendo a única da nación española, conservarase sempre nos dominios da S.M. católica con todos os dereitos e prerrogativas de que debe gozar segundo a lei de Deus e o disposto polos sagrados canons.*

*Art.2. En consecuencia, a instrución das Universidades, Colexios, Seminarios e Escolas públicas ou privadas de calquera clase, será en todo conforme á doutrina da mesma relixión católica; e a este fin non se poñerá impedimento algún aos bispos e demais prelados diocesanos encargados polo seu ministerio de velar sobre a pureza da doutrina da fe e dos costumes, e sobre a educación relixiosa da xuventude no exercicio deste cargo, incluso nas escolas públicas.*

**Concordato entre o Estado español e a Santa Sede. 1851**

**A partir de 1866, a crecente oposición ao Goberno e o desprestixio de Sabela II propiciou a unión de forzas políticas formadas por progresistas, demócratas, unionistas e moderados descontentos, para conseguir un acordo e derrocar a raíña.**

*Despois dunha breve discusión acordouse por unanimidade o seguinte:*

*1. Que o obxecto e bandeira da revolución en España é a caída dos Borbóns.*

*2. Que sendo para os demócratas un principio esencial do seu dogma político o sufraxio universal e* *admitindo os progresistas o dereito moderno constituínte do plebiscito, a base da intelixencia dos* *dous partidos fora que por un plebiscito (...) ou por unhas Cortes Constituíntes elixidas polo sufraxio* *universal, se decidiría a forma de goberno que se había de establecer en España, e sendo a monarquía,* *a dinastía que debía substituír á actual (...). Que se recoñecía como xefe e director militar do* *movemento ao xeneral Prim.*

**Pacto de Bruxelas 1867.**

**PROPOSTA DE COMPOSICIÓN**

Elabora unha composición que teña como tema a Construción do Estado liberal en España e desenvolva os seguintes aspectos: correntes básicas dentro da ideoloxía liberal que darán lugar ás 3 grandes familias políticas da época; relacionar eses principios ideolóxicos coas diferentes constitucións e identificar os principais líderes das familias políticas;  indicar a tendencia preferida pola raíña e diferenciar as etapas do reinado isabelino sen afondar nas mesmas.

**Doc. 1**

*1º. (...) O partido progresista proclama: a monarquía é a única forma de goberno posible en España, así como o sistema representativo é a única forma posible nas monarquías das nacións civilizadas de Europa (...). O que lle separa dos seus adversarios non é o sistema; son os medios de gobernar (...).*

*2º. Conciliación dos españois (...). Todas as opinións caben dentro do réxime constitucional tal como o conciben os progresistas (...) se non pasan dos límites da legalidade (...).*

*7º. Reformas prudentes e útiles en todos os ramos da administración (...).*

*9º. Liberdade de imprenta, garantida por un xurado (...).*

*10º. Emancipación da administración provincial e municipal (...) suxeitas [hoxe] a un réxime de excesiva* *centralización, que destrúe todo estímulo e pon trabas intolerables a todo conato de prosperidade (...).*

*11º. Sistema electoral ben combinado, (...) que diste tanto do sufraxio universal como do monopolio* *de poucas e determinadas persoas (...).*

*14º. Milicia nacional, como elemento de orde e de liberdade (...).*

**PARTIDO PROGRESISTA. Bases programáticas. 1848**

**Doc. 2**

*Dona Sabela II, pola graza de Deus e da Constitución da monarquía española, raíña das Españas, (...) sabede: Que (...)*

*decidimos, en unión e de acordo coas Cortes (...) decretar e sancionar a seguinte Constitución. (...)*

*Art.11. A relixión da nación é a católica, apostólica e romana. O Estado obrígase a manter o culto e os seus ministros.*

*Art.12. A potestade de facer as leis reside nas Cortes co rei.*

*Art.13. As Cortes compóñense de dous corpos colexisladores, iguais en facultades: o Senado e o Congreso dos Deputados (...)*

*Art.14. O número de senadores é ilimitado. O seu nomeamento pertence ao Rei (...).*

*Art.19. O cargo de senador é vitalicio.*

*Art.23. Para ser deputado requírese ser español, do estado secular, ter cumprido vinte e cinco anos, percibir unha renda* *procedente de bens raíces ou pagar por contribucións directas na cantidade que a lei electoral esixa.*

**Constitución de 1845**

**Doc. 3.**

*O Estado debe recoñecer e garantir a todos os cidadáns (...): A seguridade individual. A inviolabilidade do domicilio. A propiedade. A liberdade de conciencia. A de exercer a súa profesión, oficio ou industria. A de manifestar, transmitir e propagar o seu pensamento de palabra, por escrito ou doutra forma. A de reunión pacífica para calquera obxecto lícito, sexa ou non político. A de asociación para todos os fins morais, científicos ou industriais (...). O dereito a unha igual participación de todas as vantaxes e dereitos políticos. O dereito a un repartimento equitativo e proporcional das contribucións e do servizo militar (...). O de ser xulgado e condenado pola conciencia pública (xurado) (...).*

*A soberanía nacional é o principio fundamental do dereito político moderno, e a democracia a súa forma lóxica e xenuína (...).. A lexitimidade supón a elección directa e o sufraxio universal. A unidade consiste na existencia dunha soa Cámara como expresión e representación da nosa unidade nacional e da unidade política de todas as clases do Estado. A independencia esixe a limitación e regulación das facultades atribuídas ao poder executivo, de convocar, suspender e disolver as Cortes e de sancionar as leis (...). Os pobos son administrados por Concellos de elección popular.*

**Programa de goberno da extrema esquerda do Congreso. 6-4-1849**